**Pårørenderåds orientering d. 25.6.2020, telefonmøde.**

*Tilstede: Runa Steenfeldt, Hans Lykkegaard, Gitte Grill Hansen og Thomas Borup (ref.)*

1. Status på smittesituation/symptomer blandt beboere, brugere, medarbejdere.

Fortsat ingen smittede bortset fra én borger (på en institution på udsatteområdet inden for socialområdet), som nævnt i sidste referat. Drøftet den generelle bekymring for, om der kommer en bølge 2, samt hvad vi gør fremadrettet, hvis en borger er smittet. I videst muligt omfang vil vi søge at få borgeren indlagt. Hvis dette ikke er muligt grundet borgerens kognitive funktionsniveau kontaktes Patienttilsynet for råd.

1. Status på hverdagen på døgntilbud.

De små bofællesskaber:

Borgerne oplever stor glæde ved at kunne mødes igen med familie og kærester.

Døgninstitutioner:

Også her stor glæde over at kunne mødes igen. Vi råder dog til at man adviserer sine besøg. Der er fra personalet på brug af værnemidler ved tæt kontakt i.f.m. hjælp til hygiejne. Der vil fremover være et klart fokus på god hygiejne som en del af kontakten med borgerne.

1. Status/erfaringer omkring besøgsforbud.

Der er lige modtaget en klage i De små bofællesskaber, som bliver besvaret.

1. Status på genåbning af dagtilbud.

De sidste 6 borgere fra ACR genoptager tilbud efter sommerferien i starten af uge 32. Borgerne på GAIA, CBR og Bifrost har genoptaget tilbud i fuldt omfang.

1. Status på kommunikation mellem tilbud og pårørende.

Der er sendt nyhedsbreve ud, senest om ændringen af besøgsforbuddet.

Vi har alle modtaget Lev´s sommerbrev. Der er i sommerbrevet nævnt en mangelfuld kommunikation. Der er i pårørenderådene enighed om, at dette ikke opleves i forbindelse med møderne i pårørenderådene. Oplevelserne fra møderne i pårørenderådene bringes tilbage til bestyrelsen i Lev.

1. Eventuelt.

Der aftales ikke flere telefonmøder p.t. Pårørenderådsmøderne fortsætter som planlagt.